In nomine Domini, amen. Per hoc presens publicum instrumentum cunctis pateat evidenter et sit notum, quod anno ejusdem Domini millesimo quadringentesimo quadragesimo quinto, indictione octava die vero mensis junii decima nona, pontificatus sanctissimi in Christo patris et domini nostri domini Eugenii, divina providentia pape quarti, anno decimo quarto, in mei notarii publici et testium infra scriptorum ad hec vocatorum et rogatorum presentia, personaliter constituti reverendus in Christo pater et D. Laurentius, permissione divina episcopus Autiss., suo et ecclesie sue nomine, ex una parte, et magnifice nobilitatis potentissimus dominus dominus Carolus, comes Nivernensis et baro de Donziaco, diecesis Autissiodor., pro se ex altera parte. Predictus dominus comes et baro obtulit cum effectu se facere fidelitatem et homagium eidem domino episcopo et ecclesie sue predicte quomodocumque monentibus de quibus predecessores ejusdem domini comitis et baronis de Donziaco, ratione baronie Donziaci et pertinentiis ejus, seu alias, hactenus fecerant et facere consueverant homagium et fidelitatem ipsi domino episcopo, suis predecessoribus et ecclesie predicte, et prout hoc facere tenebatur, et debebat dictus comes, supplicans eidem domino episcopo quatenus ad hoc recipere et admittere dignaretur. Qui quidem dominus episcopus eidem domino comiti respondit quod ipsum paratus erat ad premissa recipere, sub protestatione tamen per ipsum expresse facta quod quicquid ipse faceret sibi et ecclesie sue et suis successoribus non possit in futurum prejudicium aliquod generare, ex eo videlicet quod idem reverendus veniendo de villa sua Conade supra Ligerim, et transeundo per Donziacum predictum, ipsum dominum comitem et baronem Donziaci apud Donziacum predictum in homagio et fidelitate predicta reciperet, quum in Autissiod. dictus comes ad hoc specialiter venire debuisset, ut tenetur: cui protestationi dictus comes expresse consensit. Quibus sic hinc et inde dictis et actis, dictus dominus comes et baro Donziaci eidem domino episcopo, nomine qua supra, homagium ligium et fidelitatem fecit de omnibus rebus feodalibus quas tenebat et tenere poterat et debebat in feodum a dicto domino episcopo et ecclesia sua Autiss. predicta, tam ratione et ad causam dicte baronie Donziaci et pertinentiarum ejus, quam alias, de et pro quibus predecessores ipsius comtes et barones de Donziaco homagium alias fecerant et facere consueverant dicto domino episcopo et ejus predecessoribus, nomine ecclesie sue supradicte. Ipseque dominus episcopus, nomine quo supra, ipsum dom. comitem et baronem Donziaci, sub protestationibus et consensu supradictis, ad premissa manibus dicti domini comitis junctis, et ad pacis osculum recepit et admisit, secundum quod in talibus est hactenus fieri consuetum. Deinde prefatus dominus episcopus eidem baroni injunxit et precepit, tanquam homini et vassalo suo ac fideli, sub omnibus penis que in talibus possent sibi locum vindicare, tam de jure quam de consuetudine, ut ipsi domino episcopo traderet bene et fideliter et integraliter in scriptis feodum suum ac omnes res feodales, nominatim et specialiter, de quibus sibi homagium et fidelitatem fecerat et fecisse debuerat, ut est dictum et secundum quod jus et consuetudo dictabant, infra quadraginta dies a presenti die supradicta computandos: ipseque dominus comes respondit quod de et super hoc tantum faceret, quod tam de jure quam de consuetudine sufficeret et sufficere deberet. De et super quibus premissis omnibus et singulis prefatus dominus episcopus, nomine quo supra, sibi per me notarium publicum subscriptum fieri et dari petiit unum vel plura publicum instrumentum vel publica instrumenta. Acta fuerunt hec in capella castri dicti loci de Donziaco, predicte diocesis Autissiodor., anno, indictione, mense, die et pontificatus quibus supra; presentibus nobilibus et potentibus viris dominis Milone de Paillars, milite, baillivo Nivernensi et Donziac., Guidone de Jaucour, domino de Villarnoul et Marrault, primo cambellano ipsius domini comitis, Johanne de Riparia domino de Campo-Dimisso, magistro Antonio Gaudri ipsius domini comitisse cretario, magistro Petro de Longolio predicte ecclesie Autissiodor. decano, Philiberto de Jaucour, Philippo de Givota fratribus, Johanne de Nevy domino de Migeto, Philiberto Auxeal, Guillermo d’Angers, Johanne Lombart, scutiferis, fratre Johanne du Doyer, religioso ordinis fratrum predicatorum, et pluribus aliis testibus ad premissa vocatis specialiter et rogatis.